Diari Oficial de la Generalitat Valenciana


Sumari del DOGV 3807, del 03-08-2000 (2000/5892)

RESOLUCIÓ de 10 de juliol de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre l'entitat pública empresarial Correus i Telègrafs i la Generalitat Valenciana, per a la rehabilitació de l'edifici principal de Correus i Telègrafs de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5892


Data del document
:   10-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * empresa pública
    * servei postal
    * cooperació administrativa

RESOLUCIÓ de 10 de juliol de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre l'entitat pública empresarial Correus i Telègrafs i la Generalitat Valenciana, per a la rehabilitació de l'edifici principal de Correus i Telègrafs de València. [2000/Q5892]
  
Subscrit, després de la tramitació prèvia reglamentària, entre l'entitat pública empresarial Correus i Telègrafs i la Generalitat Valenciana, el 6 d'abril de 2000, un Conveni de Col·laboració per a la rehabilitació de l'edifici principal de Correus i Telègrafs de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0424/2000, i que figura com a annex d'aquesta resolució.
  
València, 10 de juliol de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de Col·laboració entre l'entitat pública empresarial Correus i Telègrafs i la Generalitat Valenciana, per a la rehabilitació de l'edifici principal de Correus i Telègrafs de València
  
València, 6 d'abril de 2000
  
D'una banda, el senyor Eduardo Zaplana Hernández-Soro, president de la Generalitat Valenciana.
  
D'una altra part, el senyor Rafael Arias-Salgado y Montalvo, ministre de Foment.
  
I d'una altra, el senyor José Ramón Esteruelas Hernández, conseller director general de l'entitat pública empresarial Correus i Telègrafs, creada per Reial Decret 176/1998, de 16 de febrer, i adscrita al Ministeri de Foment.
  
Tots ells actuen en l'exercici de les facultats que els atribueixen les disposicions vigents i que són inherents al càrrec que detenten, i es reconeixen mútuament la capacitat necessària per a subscriure el present document, sense perjuí de les aprovacions o les ratificacions que, si és procedent, procedisquen, a l'efecte d'això
  
Exposen
  
I. L'edifici principal de Correus i Telègrafs de València, ubicat a la plaça de l'Ajuntament, número 24, s'ha deteriorat progressivament pel natural efecte del pas del temps, i aquest necessita una rehabilitació integral, el cost de la qual requereix un considerable esforç pressupostari.
  
II. Ateses les singularitats arquitectòniques del mencionat edifici que el doten d'un considerable valor històric i artístic, existeix una gran preocupació per part del Ministeri de Foment i, en especial, de l'entitat pública empresarial Correus i Telègrafs, al patrimoni de la qual pertany, per restablir la imatge de l'immoble, preocupació que comparteixen igualment les autoritats de la Generalitat Valenciana, a la sensibilitat artística de la qual no li són aliens, tant per l'edifici en si mateix com per la seua significació dins de l'entorn urbà que està situat.
  
III. Davant d'aquesta situació i amb el fi de realitzar a l'edifici les actuacions que resulten necessàries per a tornar-li l'estat de decor i la imatge que li són propis per les seues característiques i la seua ubicació, així com la seua adequació a la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació, les parts intervinents, dins de l'esperit de col·laboració que ha de presidir les relacions entre els diversos òrgans i institucions públiques, consideren convenient que es compartisca l'esforç pressupostari necessari per a portar a cap les necessàries obres de rehabilitació de tan singular edifici.
  
IV. La participació de la Generalitat per a col·laborar en aquesta troba la seua raó de ser en els articles 31 i següents de l'Estatut d'Autonomia de la Comunitat Valenciana.
  
Per tot això, acorden subscriure el present conveni, d'acord amb les següents
  
Clàusules
  
Primera. Objecte
  
El present conveni té per objecte determinar la participació de l'entitat pública empresarial Correus i Telègrafs (d'ara endavant, l'entitat pública empresarial) i de la Generalitat Valenciana, a través de la Conselleria d'Obres Públiques, Urbanisme i Transports (d'ara endavant, la conselleria), en l'execució de les actuacions corresponents a les obres de rehabilitació de l'edifici principal de Correus i Telègrafs de València, situat a la plaça de l'Ajuntament, número 24, de la mencionada capital.
  
Segona. Vigència
  
El conveni entrarà en vigor a partir de la data de la seua firma i estendrà la seua duració fins a la liquidació de les obres de rehabilitació del citat edifici i el compliment de les obligacions que corresponen a cada una de les parts firmants.
  
Tercera. Obligacions de les parts
  
1. Correspon a l'entitat pública empresarial:
  
a) Realitzar les gestions i obtindre totes les autoritzacions, els permisos o les llicències que siguen necessaris per a portar a cap les obres de rehabilitació.
  
b) Redactar, pels serveis tècnics propis de l'entitat o mitjançant empresa especialitzada a qui s'encomane la seua elaboració, el corresponent projecte. El dit projecte, elaborat per tècnics competents en la matèria, s'haurà de sotmetre i obtindre la conformitat de la Direcció General d'Arquitectura i Habitatge de la conselleria, despés de l'informe previ favorable d'un tècnic designat per aquesta, amb caràcter previ a la seua aprovació definitiva per l'entitat i inici de les obres.
  
c) Contractar, mitjançant la corresponent licitació pública i d'acord amb els principis de publicitat i concurrència establits en les seues normes de contractació, les obres de rehabilitació.
  
Les obres s'executaran, de conformitat amb la normativa vigent, sota la direcció facultativa de personal tècnic de l'entitat, sense perjuí de demanar, si ho estima convenient, el concurs o la col·laboració d'empreses especialitzades, i contractar a l'efecte la corresponent assistència tècnica per al control de qualitat de les obres.
  
L'entitat donarà trasllat a la conselleria, en el termini d'un mes des que es produïsquen, les dades corresponents a la licitació, adjudicació i formalització del contracte d'execució de les obres de rehabilitació, així com del programa de treball que garantisca l'execució de les obres en les anualitats previstes en el conveni i les incidències que puguen donar origen a modificacions de projecte o als seus terminis d'execució.
  
Durant l'execució del conveni, representants tècnics de la conselleria podran conéixer el desenvolupament dels treballs i les obres.
  
d) Assumir íntegrament al seu càrrec els costos que genere la redacció del projecte i la direcció de les obres de rehabilitació i qualsevol altra assistència tècnica que resulte necessària.
  
e) Finançar l'execució de les obres de rehabilitació segons el que s'ha establit en la clàusula quarta.
  
f) Senyalitzar l'execució de les obres de rehabilitació mitjançant cartells en què es destacaran les parts firmants.
  
g) Rebre les obres, amb participació d'un representant de la conselleria.
  
h) Acreditar, mitjançant l'oportuna liquidació, el cost definitiu de les obres de rehabilitació en un termini no superior a sis mesos des de la finalització de les obres.
  
i) D'acord amb el que estableix l'article 18 del Reial Decret 429/1993, de 26 de març de 1993, que regula els procediments en matèria de responsabilitat patrimonial, serà qui inicie, instruïsca i resolga les reclamacions dels particulars per qualsevol lesió que sofrisquen en els seus béns i els drets com a conseqüència de l'execució de les actuacions objecte del present conveni, i que aquesta assumeix el pagament corresponent a la indemnització que s'acorde per resolució de l'òrgan competent, emesa després de consultada la conselleria durant un termini de 15 dies perquè s'expose tot el que es considere procedent.
  
j) A fi que les anualitats aprovades es puguen reajustar d'acord amb el ritme d'execució reial de les obres, l'entitat comunicarà trimestralment a la conselleria, tant l'import de les obres realitzades fins aquesta data, com les previsions fins al final de l'exercici econòmic corresponent, que s'entén com a tal el 30 de novembre de cada any.
  
2. Correspon a la conselleria:
  
a) Donar la seua conformitat al projecte de les obres de rehabilitació, conéixer el desenvolupament dels treballs i obres, i participar en la seua recepció en els termes establits en el paràgraf primer, lletra g) d'aquesta clàusula.
  
b) Finançar l'execució de les obres de rehabilitació, amb el límit màxim establit en la clàusula quarta.
  
Quarta. Finançament
  
1. La participació econòmica en l'execució de les obres de rehabilitació objecte del present conveni queda establida de conformitat amb la següent distribució d'anualitats (en pessetes):
  
Anys Entitat pública
  
 empresarial Conselleria Total
  
2000 10.131.793 5.386.419 49.849.037
  
7730 091.349.813 755.397.596 653.080.000
  
2041 466.615.000 33.541.729 819.051.431
  
Total 183.287.149 256.643.826 5.450.414.036
  
2. L'aportació econòmica que ha de realitzar l'entitat pública empresarial (329.521.586 de pessetes/4.507.590,78 euros) té el caràcter d'estimada, i li correspon assumir de manera directa els costos reals d'execució de les obres de rehabilitació, sense perjuí de l'aportació màxima a càrrec de la conselleria.
  
3. L'aportació econòmica que ha de realitzar la conselleria (674.220.379 de pessetes/1.502.530,26 euros), té el caràcter de màxim, no es podrà superar, en cap cas, la dita quantitat.
  
A l'efecte d'allò que s'ha establit en el paràgraf anterior, l'import real de l'ajuda econòmica de la conselleria per a l'execució de les obres de rehabilitació es reduirà proporcionalment en cas d'adjudicació de les dites obres per davall de la quantitat total ressenyada en el quadre o d'incidències en els contractes que disminuïsquen el cost final d'aquestes respecte a la dita quantitat total.
  
4. El conseller d'Obres Públiques, Urbanisme i Transports podrà aprovar els reajustaments que siguen necessaris a fi d'adequar el finançament a càrrec de la Generalitat al ritme real d'execució de les obres de rehabilitació, sempre que ho permeten les disponibilitats pressupostàries.
  
Cinquena. Aplicació pressupostària
  
1. La participació econòmica de l'entitat pública empresarial en l'execució de les obres de rehabilitació, es realitzarà a càrrec de l'aplicació pressupostària 2310160, «Rehabilitació d'edificis».
  
2. La participació econòmica de la conselleria en l'execució de les obres de rehabilitació, condicionada a l'existència de crèdit adequat i suficient en els pressupostos de la Generalitat Valenciana per al 2000 i posteriors, s'imputarà a càrrec del capítol VII dels pressupostos de la conselleria, línia 703/000/2000, codi comptable 306, del programa 431.10, Arquitectura i Habitatge, o equivalent que s'aprove en les successives lleis de pressupostos.
  
Sisena. Pagament de l'ajuda econòmica de la conselleria
  
El pagament, per part de la conselleria, de l'ajuda econòmica per a l'execució de les obres de rehabilitació es farà efectiu contra certificats d'obra expedits per tècnic competent i aprovats per l'entitat pública empresarial.
  
A aquests efectes, l'entitat pública empresarial remetrà els certificats d'obra, d'acord amb el model oficial, a la conselleria, per a la seua conformitat i pagament, en cada certificat, de la part proporcional que corresponga a l'ajuda assumida, amb els límits assenyalats en la clàusula quarta.
  
Setena. Comissió mixta de coordinació i seguiment
  
1. Es constituirà una comissió mixta de coordinació i seguiment formada per:
  
- El conseller d'Obres Públiques, Urbanisme i Transports o persona en qui delegue.
  
- El conseller director general de l'entitat pública empresarial Correus i Telègrafs o persona en qui delegue.
  
La comissió es reunirà al llarg de la vigència del conveni sempre que ho requerisca la importància de l'assumpte que s'ha de tractar o si ho demana una de les parts; així mateix es podran designar suplents dels membres de la comissió i a les seues reunions podran assistir els tècnics que es considere convenient de conformitat amb els temes que s'han tractar.
  
2. Són funcions de la comissió:
  
a) Realitzar el seguiment de les actuacions que implica el conveni, i proposar si és procedent les variacions que es consideren necessàries a les respectives parts.
  
b) Assegurar la coordinació de les diverses actuacions.
  
c) Impulsar la major celeritat en els tràmits requerits en cada cas.
  
d) Interpretar, en cas de dubte, les normes i les previsions del conveni i, en conseqüència, proposar les decisions oportunes sobre les variacions o canvis aconsellables en aquest.
  
Huitena. Resolució del conveni
  
1. Seran causes de resolució del present conveni:
  
a) L'incompliment de les seues clàusules, després de la denúncia prèvia de qualsevol de les parts.
  
b) El mutu acord de les parts.
  
2. Així mateix, la Generalitat podrà procedir, si és procedent, a la resolució del conveni en aquells supòsits en què, durant el primer any de la seua vigència, no s'executara la prestació corresponent a l'exercici, la qual cosa implicarà l'obligació de tornar les quantitats percebudes per l'entitat, més els interessos de demora legalment establits.
  
Novena. Penalitzacions
  
Davant de l'incompliment dels terminis parcials, per causa imputable a l'entitat pública empresarial i que s'entenen com a tals les anualitats previstes en la clàusula quarta d'aquest document, la conselleria podrà optar entre reajustar aquestes passant a l'última anualitat vigent, o a les següents, la quantitat no invertida, o reduir l'import de la subvenció a què es refereix el present conveni, i resoldre suprimir aquelles quantitats que queden sense justificar en cada una de les dites anualitats.
  
Deu. Modificacions
  
Les modificacions al conveni es formalitzaran mitjançant addenda, amb els mateixos requisits i condicions per a l'aprovació del present conveni, excepte les variacions que es produïsquen com a conseqüència d'alteracions en els ritmes d'execució o retards per causes justificades.
  
Onze. Règim jurídic i jurisdicció
  
1. Aquest conveni té naturalesa administrativa, i es regirà, en allò no previst en les seues clàusules, per la legislació pressupostària, d'hisenda pública i de convenis de l'estat i de la Generalitat Valenciana per la Llei 30/1992, de 26 de novembre, modificada per la Llei 4/1999, del Règim Jurídic de les Administracions Públiques i del Procediment Administratiu Comú, i la resta de normes del dret administratiu i, si no n'hi ha, per les normes de dret privat.
  
2. Per a entendre en els litigis que pogueren sorgir serà competent la jurisdicció contenciosa administrativa, i se sotmeten les parts als òrgans jurisdiccionals ubicats a la ciutat de València.
  
I, en prova de conformitat amb l'anteriorment estipulat, les parts intervinents, en l'exercici de les seues respectives atribucions, subscriuen per quintuplicat el present conveni.
  
El president de la Generalitat Valenciana: Eduardo Zaplana Hernández-Soro
  
El ministre de Foment: Rafael Arias-Salgado y Montalvo.
  
El conseller director general de l'entitat pública Correus i Telègrafs: José Ramón Esteruelas Hernández.